stanford-oval/wikipedia huggingface dataset:
อัลตราแม็กนัส
ประวัติ > อนิเมะ > อะนิเมเต็ด

อัลตราแม็กนัส ในภาคอะนิแมเต็ด มีบทบาทเป็นหัวหน้าของหน่วยงานสำคัญของไซเบอร์ทรอน นามว่า ไซเบอร์ทรอนเอลตี้การ์ด (Cybertron Elite Guard) มีลักษณะร่างกายสีน้ำเงิน และมีสัญลักษณ์ของหน่วยไซเบอร์ทรอนเอลตี้การ์ดอยู่ตรงกลางหน้าอก มีอุปนิสัยเป็นคนที่ตรงไปตรงมา อาวุธประจำกายคือค้อนของแม็กนัส (Magnus Hammer)ที่ถือว่าเป็นอาวุธสำหรับผู้บังคับการอย่างแท้จริง
ประวัติ > อนิเมะ > ไพรม์

ในภาค ทรานส์ฟอร์เมอร์ส ไพรม์ อัลตร้าแม็กนัส ปรากฏตัวครั้งแรกในฤดูกาลที่ 3 ตอนที่ 2 อัลตร้าแม็กนัส ในภาคนี้มีลักษณะร่างกายสีฟ้าและมีสีแดงในบางส่วนของร่างกาย อาวุธประจำกายของอัลตร้าแม็กนัส คือค้อนขนาดยักษ์ ซึ่งสร้างขึ้นโดย โซลาส ไพรม์ (Solus Prime) บทบาทอัลตร้าแม็กนัสในภาคนี้จะเป็นผู้บังคับการของหน่วยเวรคเกอร์ (Wreckers) และเป็นหุ่นยนต์ออโต้บ็อตส์อีกตัวหนึ่งที่ได้รับความไว้วางใจจาก ออพติมัส ไพรม์
ในการปรากฏตัวครั้งแรก อัลตร้าแม็กนัสขับยานบินส่วนตัวขนาดใหญ่มาพบกับเหล่าออโต้บ็อตส์ที่ขณะนั้นกำลังถูกโจมตีจนกระจัดกระจายโดยน้ำมือของหุ่นยนต์ฝ่าย ดีเซปติคอนส์ และไม่มี ออพติมัส ไพรม์อยู่บัญชาการทัพเนื่องจาก ออพติมัส ไพรม์ ได้รับบาดเจ็บจากสงครามใหญ่ที่รัฐเนวาด้า ภายหลังออพติมัส ไพรม์ ได้รับการเปลี่ยนร่างและชุบชีวิตขึ้นใหม่โดยความช่วยเหลือจาก สโมคสกรีน (Smokescreen) ที่นำพลังพิเศษจากค้อนของโซลัส ไพรม์ มาช่วยคืนสภาพร่างกายของออพติมัสให้ดียิ่งขึ้นไปกว่าเดิม นับจากนั้นเป็นต้นมา ออพติมัส ไพรม์ ได้ไว้วางใจให้อัลตร้าแม็กนัสทำการสำคัญๆร่วมกับหุ่นยนต์ออโต้บ็อตส์ตัวอื่นๆอยู่ทุกภารกิจ ออพติมัสได้มอบค้อนของโซลัส ไพรม์ (ซึ่งไม่มีพลังพิเศษอยู่ภายในค้อนหลงเหลือแล้วตั้งแต่การใช้พลังจากค้อนเพื่อชุบชีวิตออพติมัส ไพรม์ ทำให้บัดนี้ค้อนจึงมีค่าแค่เพียงใช้ทุบของ) ให้อัลตร้าแม็กนัสใช้เป็นอาวุธประจำกาย แต่เขาได้ใช้อาวุธชนิดนี้ได้เพียงไม่นานก็ถูกพรีเดคิง (Predaking) แย่งไปและทำลายค้อนทิ้ง อัลตร้าแม็กนัสไม่ค่อยถูกชะตากับวีลแจ็ค เนื่องจากอัลตร้าแม็กนัสรู้สึกไม่ชอบอุปนิสัยของวีลแจ็คที่บ้าบิ่นและห้าวหาญเกินไป
เสียงพากย์อัลตราแม็กนัส ในภาคไพรม์ ให้เสียงภาษาไทยโดย อิทธิพล มามีเกตุ (ฉบับช่องเอ็มคอตแฟมมิลี่) อัศวิน กมโลบล (ฉบับทีไอจีเอ พากย์ในนามทีมพากย์เสียงไทย) และให้เสียงภาษาอังกฤษโดย ไมเคิล ไอร่อนไซด์ (Michael Ironside)
โอเมกา ซูพรีม

โอเมก้า ซูพรีม (อังกฤษ: Omega Supreme) เป็นชื่อตัวละครจากเรื่อง ทรานส์ฟอร์เมอร์ส
ประวัติ > อนิเมะ

โอเมก้า ซูพรีม คือนักรบฝ่ายไซเบอร์ทรอน มีลักษณะเด่นที่รูปร่างใหญ่โตกว่าพวกพ้องคนอื่นๆ ในบางภาคนั้นสามารถทำการรวมร่างกับคอนวอย เพื่อเป็นกำลังเสริมให้กับออโต้บ็อตส์
ประวัติ > ยุค G1

โอเมก้า ซูพรีม เป็นหุ่นยนต์ฝ่ายออโต้บ็อตส์ที่มีลักษณะเด่นที่รูปร่างใหญ่โต ด้วยความที่โอเมก้า ซูพรีม ตัวใหญ่ยักษ์ทำให้เขาสามารถแปลงเป็นจรวดอวกาศที่สามารถบรรทุกหุ่นยนต์ฝ่ายออโต้บ็อตส์ทุกตัวไปยังดาวไซเบอร์ทรอนได้ เมื่อครั้งอดีตตอนก่อนกำเนิดสงคราม โอเมก้าซูพรีมและหุ่นยนต์กลุ่มคอนสตรัคติคอน เคยเป็นเพื่อนกันมาก่อน ก่อนที่กลุ่มคอนสตรัคติคอนจะถูกเมกะทรอนล้างสมอง จนหลังจากนั้นโอเมก้า ซูพรีม ก็ได้ย้ายข้างมาอยู่กับฝ่ายออโต้บ็อตส์ อาวุธของโอเมก้า ซูพรีม คือ ปืนใหญ่ทำลายล้างสูง
ประวัติ > ยุค G1 > ซูเปอร์ลิงก์

โอเมก้า ซูพรีม ได้เข้าร่วมทีมกับแกรนด์คอนวอย ร่างพาหนะของโอเมก้า ซูพรีม เกิดจากการรวมร่างของ โอเมก้า แบทเทิลชิฟ กับ โอเมก้า เทรน นอกจากนี้ยังสามารถซูเปอร์ลิงก์(รวมร่าง)เป็น โอเมก้า คอนวอย ได้
โซนิค เดอะ เฮดจ์ฮ็อก 2 (ภาพยนตร์)

| โซนิค เดอะ เฮดจ์ฮ็อก 2 |
| --- | --- |
ใบปิดภาพยนตร์
กำกับ: Jeff Fowler
บทภาพยนตร์:   Pat Casey  Josh Miller  John Whittington 
เนื้อเรื่อง:   Pat Casey  Josh Miller 
สร้างจาก: โซนิคเดอะเฮดจ์ฮ็อก โดยเซกา
อำนวยการสร้าง:   Neal H. Moritz  Toby Ascher  Toru Nakahara  Hitoshi Okuno 
นักแสดงนำ:   James Marsden  Ben Schwartz  Tika Sumpter  Natasha Rothwell  Adam Pally  Shemar Moore  Idris Elba  Jim Carrey 
กำกับภาพ: Brandon Trost
ตัดต่อ: Jim May
ดนตรีประกอบ: Tom Holkenborg
บริษัทผู้สร้าง:   Sega Sammy Group  Original Film  Marza Animation Planet  Blur Studio  
ผู้จัดจำหน่าย:  Paramount Pictures (สหรัฐ)  โตโฮ (ญี่ปุ่น)  ยูไนเต็ด อินเตอร์เนชั่นแนล พิคเจอร์ส (ยูไอพี) (ไทย) 
วันฉาย:   8 เมษายน ค.ศ. 2022 (2022-04-08) (สหรัฐ) 
ประเทศ: สหรัฐ ญี่ปุ่น
ภาษา: อังกฤษ
ทุนสร้าง: 90–110 ล้านดอลลาร์สหรัฐ
ทำเงิน: 405 ล้านดอลลาร์สหรัฐ
โซนิค เดอะ เฮดจ์ฮ็อก 2 (อังกฤษ: Sonic the Hedgehog 2) เป็นภาพยนตร์ที่กำกับโดย Jeff Fowler และเขียนบทโดย Pat Casey, Josh Miller และ John Whittington ซึ่งมีฐานจากแฟรนไชส์วิดีโอเกมที่เผยแพร่โดยเซกา และเป็นภาคต่อของโซนิค เดอะ เฮดจ์ฮ็อก (ค.ศ. 2020) รวมถึงเป็นภาพยนตร์ลำดับที่ 2 ในภาพยนตร์ชุดโซนิค นำองค์ประกอบจากวิดีโอเกม โซนิค เดอะ เฮดจ์ฮ็อก 2, โซนิค เดอะ เฮดจ์ฮ็อก 3 และ โซนิค แอนด์ นัคเคิลส์ มาสร้างใหม่มากกว่าจะดัดแปลงจากเกมโดยตรง
หลังประสบความสำเร็จกับภาพยนตร์แรก ทำให้ทางพาราเมาต์พิกเจอส์ประกาศทำภาคต่อในเดือนพฤษภาคม ค.ศ. 2020 โดยใช้เวลาถ่ายทำที่แวนคูเวอร์และฮาวายในเดือนมีนาคมถึงมิถุนายน ค.ศ. 2021 โซนิค เดอะ เฮดจ์ฮ็อก 2 ฉายในสหรัฐวันที่ 8 เมษายน ค.ศ. 2022 และฉายในประเทศไทยวันที่ 6 เมษายน ค.ศ. 2022 โดยได้รับเสียงวิจารณ์แบบผสม นักวิจารณ์ชื่นชมทีมนักแสดง การแสดง ฉากแอ็คชั่นและมุกตลก ที่ยกระดับปรับปรุงให้ดีขึ้นจากภาคแรก ในขณะที่บางส่วนวิจารณ์ถึงบทภาพยนตร์ จังหวะการเล่าเรื่อง และความยาวของภาพยนตร์
ภาพยนตร์ทำรายได้เปิดตัว 3 วันแรกในอเมริกา 72.1 ล้านเหรียญ ทำลายสถิติภาคก่อน 58 ล้านเหรียญ เป็นภาพยนตร์ที่สร้างจากเกมที่รายได้เปิดตัวสูงสุดเป็นอันดับสองตลอดกาลของอเมริกา และเป็นภาพยนตร์ที่สร้างจากเกมที่ทำรายได้สูงสุดในอเมริกาเหนือเป็นอันดับสองรองจาก เดอะ ซูเปอร์มาริโอบราเธอร์ส มูฟวี่
โซนิค เดอะ เฮดจ์ฮ็อก 2 ทำเงิน 405 ล้านดอลลาร์สหรัฐทั่วโลก จากทุนสร้าง 90–110 ล้านดอลลาร์สหรัฐ เป็นภาพยนตร์ที่ทำเงินสูงสุดอันดับที่สิบในปี ค.ศ. 2022 และเป็นภาพยนตร์ที่สร้างจากเกมที่ทำได้รายได้สูงสุดตลอดกาลเป็นอันดับที่สี่ ภาพยนตร์ทำรายได้รวมในประเทศไทย 15.1 ล้านบาท
ภาพยนตร์ภาคต่อ โซนิค เดอะ เฮดจ์ฮ็อก 3 ได้รับการประกาศผ่านทวิตเตอร์ของภาพยนตร์ ในวันที่ 9 สิงหาคม ค.ศ. 2022 มีกำหนดฉายอย่างเป็นทางการในสหรัฐอเมริกา วันที่ 20 ธันวาคม ค.ศ. 2024 โดยจะเป็นภาพยนตร์ในในภาพยนตร์ชุดโซนิค อันดับที่ 3 แต่เป็นอันดับที่ 4 เมื่อร่วมกับซีรีส์ นัคเคิลส์ (ซีรีส์โทรทัศน์) ภาคแยกที่นำแสดงโดย นัคเคิลส์ และ เวด วิปเปิล ออกฉายบนพาราเมาต์+ บริการสตรีมมิ่งทางออนไลน์ของพาราเมาต์ใน ปี ค.ศ. 2024
นักแสดง > นักพากย์

Ben Schwartz รับบทเป็นโซนิค เดอะ เฮดจ์ฮ็อก เม่นสีน้ำเงินคล้ายมนุษย์ที่สามารถวิ่งเร็วเหนือเสียง โดยร่วมทีมกับเทลส์เพื่อเอาชนะกับดอกเตอร์ โรบอทนิก ศัตรูตัวฉกาจ กับนัคเคิลส์ เขารักออสซี่ ทอมและแมดดี้เสมือน เพื่อนและพ่อแม่
Idris Elba รับบทเป็นนัคเคิลส์ ดิอีคิดนา อีคิดนาสีแดงคล้ายมนุษย์ที่หัวร้อนแต่รู้สึกผิดซึ่งมีพลังแข็งแกร่ง นัคเคิลส์ร่วมมือกับดอกเตอร์ โรบอทนิกเพื่อหาเพชรมรกต (Master Emerald) และเอาชนะโซนิค แต่กลับใจช่วยเหลือโซนิคและผองเพื่อนหลังจากถูกโรบอทนิกส์หักหลัง และกลายเป็นครอบครัววะชาวสกีร่วมกับโซนิคและเทลส์
Colleen O'Shaughnessey รับบทเป็นไมลส์ "เทลส์" พราวเวอร์: สุนัขจิ้งจอกสีส้ม-เหลืองคล้ายมนุษย์ที่ดูเด็กแต่แท้จริงฉลาดมาก ทั้งยังสร้างสิ่งประดิษฐ์ที่ช่วยในการอำนวยความสะดวก โดยสามารถบินด้วยหางสองอัน เขาตามหาโซนิคบนโลกแล้วร่วมมือช่วยจักรวาล หลังจากเอาชนะโรบอทนิกส์ เขาได้กลายเป็นครอบครัววะชาวสะกีร่วมกับโซนิคและนัคเคิลส์ O'Shaughnessey เป็นนักพากย์คนเดียวจากเกมโซนิค เดอะ เฮดจ์ฮ็อกที่ได้รับบทในภาพยนตร์นี้
Donna Jay Fulks รับบทเป็น แม่เล็บยาว นกฮูกหญิงผู้พิทักษ์เพชรมรกต ผู้เก็บโซนิคมาเลี้ยงและคอยสั่งสอนการใช้พลัง รักและห่วงใยโซนิคเหมือนกับลูก เป็นกุญแจสำคัญที่นำไปสู่เพชรมรกต
นักแสดง > นักแสดงสด

James Marsden รับบทเป็น ทอม วะชาวสกี (Tom Wachowski): นายอำเภอกรีนฮิลส์ รัฐมอนแทนา และเพื่อนของโซนิคที่ต่อมากลายเป็นเสมือนพ่อของเขา
Jim Carrey รับบทเป็น ดร. อีโว "เอกแมน" โรบอทนิก: นักวิทยาศาสตร์ผู้บ้าคลั่งและศัตรูตัวฉกาจของโซนิค หลังหนีออกจากดาวเห็ด เขาร่วมมือกับนัคเคิลส์เพื่อแก้แค้นโซนิคและตามหามาสเตอร์เอเมอรัล
Tika Sumpter รับบทเป็น ดร. แมดดี วะชาวสกี (Dr. Maddie Wachowski): ภรรยาของทอม และสัตวแพทย์ท้องถิ่นประจำกรีนฮิลส์ ต่อมากลายเป็นเสมือนแม่ของเขา
Natasha Rothwell รับบทเป็น เรแชล (Rachel): พี่สาวของแมดดีที่ไม่ชอบทอม แต่เลือกจะปล่อยวาง เมื่อถึงงานแต่งของตัวเอง
Adam Pally รับบทเป็น เวด วิปเปิล (Wade Whipple): เพื่อนของทอมและปลัดประจำกรีนฮิลส์ที่มีบุคลิกแปลก ๆ แต่ใจดีและมีฝีมือ
Lee Majdoub รับบทเป็น สโตน (Stone): อดีตผู้ช่วยของโรบอตนิค ทำงานเป็นบาริสตาในร้านกาแฟมีนบีน (Mean Bean coffee shop) และรอคอยการกลับมาของโรบอทนิกด้วยความปลาบปลื้ม
Tom Butler  รับบทเป็น ผู้บัญชาการวอลเตอส์ (Commander Walters) และผู้บัญชาการขององค์กร G.U.N.
Shemar Moore รับบทเป็น เจ้าหน้าที่ แรนดัล แฮนเดล (Agent Randall Handel) คู่หมั้นของเรเชล เจ้าหน้าที่ลับของ G.U.N
Melody Nosipho Niemann รับบทเป็น โจโจ้ (Jojo): ลูกสาวของเรเชล หลานของแมดดี้และทอม ที่รักสัตว์และเคยช่วยโซนิค เธอเป็นคนถือแหวนในงานแต่งงานใหม่ของแม่ และช่วยเหลือแมดดี้กับเรเชลในการต่อกรกับองค์กร G.U.N.
Sarah Surh รับบทเป็น ฟัลเซ็ท เจ้าหน้าที่หญิงของ G.U.N. ร้านกาแฟมีนบีน
ทีมพากย์เสียงไทย > นักพากย์

โซนิค เดอะ เฮดจ์ฮ็อก – โอม เปล่งขำ
ไมลส์ "เทลส์" พราวเวอร์ – สังวาลย์ เทพหัสดิน ณ อยุธยา
นัคเคิลส์ ดิอีคิดนา อีคิดนา – เกรียงศักดิ์ เหรียญทอง
แม่เล็บยาว - ณัฐนันท์ ธรรมนุวัติ
ทีมพากย์เสียงไทย > นักแสดง

ทอม วะชาวสกี - ประภัฒน์ สินธพวรกุล
แมดดี้ วะชาวสกี – อธิตญา บุรณนัฏ
เรเชล – ชิดชนก แย้มมา
แรนดัล แฮนดัล – ธนกฤต เจนคลองธรรม
เวด วิปเปิล  – ชานน จำเนียรแพทย์
ดร. อีโว "เอกแมน" โรบอทนิก – ปิยะ ชำนาญกิจ
สโตน  – อภิชิต ลิขิตลิ้มปรีชา
ผู้บัญชาการวอลเตอร์ - เอกชัย พงศ์สมัย
เจ้าหน้าที่หญิงของ G.U.N. ร้านกาแฟมีนบีน - นภัทร บริสุทธิ์
โจโจ้ - บุญญาพร โภคสมบัติ
เพลงประกอบ

It's Tricky - RUN DMC
1812 Overture - Tchaikovsky
Here Comes The Hotstepper (Heartical Mix) - Ini Kamoze
This Is How We Do It – Montell Jordan
Hapa Haole – Porouchi Nawohi
Don't Know Why - Norah Jones
Me And You – Rich White
Living On The Road – Federico Rapagnetta et al.
Severny Kozachok – Vyvyon John Ekkel
Russian Dance 1 –  Lee Blaske, Darren Drew & Brian Reidinger
Uptown Funk – Mark Ronson Feat. Bruno Mars
A Summer Place – Andy Williams
Pachelbel's Canon Hawaiian Steel Guitar · Aloha Oe Hawaiian Music
Green Hill Zone – Masato Nakamura
You Know How We Do It – Ice Cube
Barracuda - Heart
I Shrink, Therefore I Am – Christophe Beck & Tyler Lawson Western (จาก แอนท์-แมน และ เดอะ วอสพ์)
Walk - Pantera
The Final Game / Take Me Out To The Ball Game – Randy Newman
UP 2 SPEED - Victor McKnight (feat. SquigglyDigg, BillyTheBard11th & Chi-chi)
Going Fast - Nerdout
RUN - CG5
Stars In The Sky - Kid Cudi
Stars In The Sky - STARZ (feat. Lil Nas X) (ไม่ได้ใช้ในภาพยนตร์)
ดาราเต็มนภา  (Stars In The Sky Thai Version) - Mar
Speed Life - Stephane Legar (ใช้เฉพาะในฝรั่งเศส)
UP ON THE GREEN HILL (Remix) - DREAMS COME TRUE (ใช้เฉพาะในญี่ปุ่น)
Speed Life (English Version) - Mar
ว่องไว (Speed Life Thai Version) - Mar
อนาคต

ในเดือนกุมภาพันธ์ ค.ศ. 2022 ทางเซกาและพาราเมาต์ยืนยันว่ากำลังสร้างภาพยนตร์ลำดับที่ 3 ในซีรีส์ภาพยนตร์โซนิค (Sonic Cinematic Universe) และมินิซีรีส์แยก 6 ตอน โดยซีรีส์ นัคเคิลส์ จะเผยแพร่ใน ค.ศ. 2024 บนพาราเมาต์+ โดยจะเป็นการเล่าเรื่องและเน้นอีสเตอร์เอ้กที่จะปูไปสู่อนาคต ในขณะที่  โซนิค เดอะ เฮดจ์ฮ็อก 3 มีกำหนดเผยแพร่ใน ค.ศ. 2024 ในโรงภาพยนตร์ โดยทางผู้เขียนบทหวังไว้ว่า จิม แคร์รี่จะกลับมาในภาคต่อ หลังเขาประกาศเกษียณการแสดง แต่จะพิจารณาอีกครั้ง หากบทของภาพยนตร์ดีพอจริง ๆ
โดยในภาพยนตร์ลำดับที่ 3 จะหยิบนำ โซนิคแอดเวนเจอร์ 2 และ ชาโดว์ เดอะ เฮดจ์ฮ็อก เกมทั้งสองภาคมาเชื่อมโยงกับตัวละครของชาโดว์ เดอะ เฮดจ์ฮ็อก ตัวละครหลักใหม่ในภาพยนตร์ โดยเล็งจะนำนักแสดงฮอลลีวู้ดมาให้เสียงพากย์ และโทนของเรื่องจะเข้มข้นและหมองหม่นกว่าสองภาคก่อน ในเดือนกรกฎาคม ค.ศ. 2022 ภาพยนตร์ลำดับที่ 3 เข้าสู่การพัฒนาอย่างเป็นทางการผ่าน อินสตาแกรม ของ แพท เคซีย์ หนึ่งในผู้เขียนบท โดยเจฟฟ์ ฟาวเลอร์กำกับภาพยนตร์เช่นเดียวกับสองภาคที่ผ่านมา
ภาพยนตร์มีกำหนดฉายในวันที่ 20 ธันวาคม ค.ศ. 2024 โดยคีอานู รีฟส์ให้เสียงพากย์เป็นชาโดว์
แหล่งข้อมูลอื่น

เว็บไซต์ทางการ
โซนิค เดอะ เฮดจ์ฮ็อก 2 ที่อินเทอร์เน็ตมูวีเดตาเบส
โซนิค เดอะ เฮดจ์ฮ็อก 2 ที่รอตเทนโทเมโทส์
โซนิค เดอะ เฮดจ์ฮ็อก 2 ที่เมทาคริติก
โซนิคฮีโร่ส์

| โซนิคฮีโร่ส์ Sonic Heroes ソニックヒーローズ |
| --- | --- |
 ภาพปกเกมของเครื่องเกมคิวบ์
ผู้พัฒนา: โซนิคทีม
ผู้จัดจำหน่าย: เซกา
กำกับ: ทาคาชิ อิซุกะ 
อำนวยการผลิต: ยูจิ นากะ 
แต่งเพลง: จุน เซะโนะอุเอะ 
ชุด: โซนิคเดอะเฮดจ์ฮ็อก 
เอนจิน: เรนเดอร์แวร์
เครื่องเล่น: เกมคิวบ์, เพลย์สเตชัน 2, เอ็กซ์บ็อกซ์, คอมพิวเตอร์
วางจำหน่าย:  30 ธันวาคม ค.ศ. 2003  10 ธันวาคม ค.ศ. 2004 (คอมพิวเตอร์) 6 มกราคม ค.ศ. 2004 (เกมคิวบ์) 27 มิถุนายน ค.ศ. 2004 (เพลย์สเตชัน 2/เอ็กซ์บ็อกซ์) 16 พฤศจิกายน ค.ศ. 2004 (คอมพิวเตอร์) 6 กุมภาพันธ์ ค.ศ. 2004   26 กุมภาพันธ์ ค.ศ. 2004 (คอมพิวเตอร์)
แนว: แอ็กชั่น
รูปแบบ: ผู้เล่นเดี่ยว, หลายผู้เล่น (2 คน)
โซนิคฮีโรส์ (โซนิค รวมพลฮีโร่) (Sonic Heroes) (ญี่ปุ่น: ソニックヒーローズ; โรมาจิ: Sonikku Hīrōzu; ทับศัพท์: โซนิคคุ ฮิโรสึ) เป็นเกมแอ็กชั่น3มิติจากบริษัทเซก้า ประเทศญี่ปุ่น เกมโซนิคฮีโร่ส์เป็นหนึ่งในเกมชุดโซนิคเดอะเฮดจ์ฮ็อก ถ้าไม่นับโซนิคแอดเวนเจอร์ DX ไดเรคเตอร์คัท และ 2 แบทเทิ่ลส์ ที่สร้างใหม่บนเกมคิวบ์ โซนิคฮีโร่ส์ถือเป็นเกมแรกในตระกูลโซนิคที่วางจำหน่ายในเครื่องเกมยุคที่หก (เพลย์สเตชัน 2, เอ็กซ์บ็อกซ์, เกมคิวบ์)
คำว่าโซนิคฮีโร่ส์หมายถึงการรวมพลของตัวละครจากเกมโซนิคต่างๆ ทั้งจากนัคเคิลส์เคออกติกซ์ (ทีมเคออติกซ์), โซนิคแอดวานซ์2 (ครีม เดอะแรบบิท), โซนิคแอดเวนเจอร์ 1 (บิ๊ก เดอะแคท) และ 2 (ชาโดว์ เดอะเฮดจ์ฮ็อก, รู้จ เดอะแบท)
ในตอนแรกเกมโซนิคฮีโร่ส์วางจำหน่ายให้กับเครื่อง เพลย์สเตชัน 2, เอ็กซ์บ็อกซ์, เกมคิวบ์เท่านั้น (ถือได้ว่าเป็นเกมแบบมัลติแพลตฟอร์มครั้งแรกของเกมโซนิค) แต่ภายหลังได้มีการจัดจำหน่ายอีกครั้งบนเครื่องคอมพิวเตอร์อีกครั้งหนึ่ง
โครงเรื่อง

เกมโซนิคฮีโร่ส์แบ่งเนื้อเรื่องออกเป็น 4 ตอนใหญ่ๆ กับ 1 ตอนจบ โดยในตอนใหญ่จะเป็นเรื่องราวของเหล่าตัวละครต่างๆ มารวมกลุ่มกันเพื่อทำภารกิจต่างๆ ร่วมกัน แต่ละกลุ่มล้วนต้องฝ่าด่านเหมือนๆกัน ปราบบอส รวมถึงอาจจะต้องปะทะกับทีมอื่นอีกด้วย
รูปแบบการเล่น

ในเกมโซนิคฮีโร่ส์ ผู้เล่นจะต้องเลือก 1 ใน 4 ทีมเป็นตัวเล่น ซึ่งทั้ง 4 ทีมจะประกอบด้วยตัวละคร 3 ประเภท (ซึ่งถูกแบ่งในเกมนี้เป็นครั้งแรกและจะถูกใช้ต่อไปอีกในเกมหลังๆ) ได้แก่ ความเร็ว (Speed สีฟ้า), บิน (Fly สีส้ม) และ พลัง (Power สีแดง) โดยพื้นฐานแล้วตัวละครส่วนมากจะมีลักษณะและความสามารถที่คล้ายๆกันยกเว้นแต่รายละเอียดปลีกย่อยของแต่ละทีม รวมถึงท่าไม้ต้ายที่เรียกว่า ทีมบลาสท์
รูปแบบการเล่น > ความสามารถพื้นฐาน > ความเร็ว

โฮมมิ่งแอ็กแท็ค - ความสามารถนี้ตัวละครจะพุ่งเข้าไปยังเป้าหมายที่เป็นศัตรู, ลัง, กล่องไอเท็ม หรือสปริง นอกจากนั้นยังใช้ในการเดินทางเป็นบางกรณี
สร้างพายุ - สามารถพัดโล่ของฝ่ายตรงข้ามและใช้หมุนตัวบนเสา โซนิคกับชาโดว์จะพุ่งตัวไปที่ศัตรูและหมุนเป็นวงกลม ขณะที่เอมี่จะหมุนค้อนและยิงพายุออกไป เอสปิโอนอกจากจะสร้างพายุะแล้วยังทำให้เขาล่องหนเพื่อไม่ให้ศัตรูมองเห็นด้วย
ไลท์/ดาร์คแดช - ความสามารถของโซนิคกับชาโดว์ ทำให้พวกเขาสามารถวิ่งไปตามทางแหวนได้
พุ่ง - ใช้ในการพุ่งไปข้างหน้า
กระโดดเกาะกำแพง - ทำได้ทุกคนยกเว้นเอมี่ ตัวละครสามารถเกาะกำแพงและกระโดดไปอีกฝั่งได้ โซนิคกับชาโดว์มีเวลาเกาะเล็กน้อยในขณะที่เอสปิโอสามารถเกาะได้นานเท่าที่ต้องการ
รูปแบบการเล่น > ความสามารถพื้นฐาน > บิน

บิน - ตัวละครจะทำการบินเกจบินจะปรากฏอยู่ด้านล่างของหน้าของตัวละคร เมื่อหมดตัวละครจะตกลงมา
ธันเดอร์ชู๊ต - ตัวละครบินจะทำการยิงตัวละครอีกสองตัวที่เหลือไปยังศัตรู ความสามารถนี้ใช้ได้ผลดีกับศัตรูที่บินอยู่ รวมทั้งทำให้ศัตรูชะงักได้ด้วย
แหวนระเบิดปลอม - เทลส์กับรู้จจะโยนแหวนระเบิดปลอม 3 วง
โจมตี - ชาร์มมี่จะใช้เหล็กไนแทง ขณะที่ครีมจะใช้ชีส
รูปแบบการเล่น > ความสามารถพื้นฐาน > พลัง

โจมตี - สร้างคอมโบโจมตีศัตรู
พาวเวอร์ดังค์ - เป็นการยิงคนในทีมลงมาบนพื้น
ทุบ - ตัวละครจะทำการทุบตัวลงไปด้านล่าง
ลอยตัว - ใช้ในการลอยตัวเมื่อเจอใบพัด (นัคเคิลส์, โอเมก้า - ไทรแองเกิลไดฟว์, บิ๊ก - ใช้ร่ม, เวกเตอร์ - เป่าฟองลอยตัว) ใช้เมื่อเจอพัดลม
รูปแบบการเล่น > เลเวล

ตัวละครทุกตัวลจะมีเลเวลได้ 3 เลเวลซึ่งจะกลับเป็น 0 เมื่อตาย เลเวลเพิ่มขึ้นได้ 5 ทางคือ ผ่านจุดเซฟ (ผู้นำทีมจะได้เลเวล), นำรถลากไปถึงจุดหมายภายในเวลาที่กำหนด (ผู้นำทีมจะได้เลเวล), เก็บลูกบอลเลเวลจากศัตรู (ได้เลเวลตามสี), เก็บกล่องไอเท็มเลเวล (ได้เลเวลตามสี) และใช้ทีมบลาท์ของทีมโรส (ได้เลเวลทุกคน) เลเวลที่สูงขึ้นมีผลทำให้การโจมตีแรงขึ้น รวมถึงมีท่วงท่าเพิ่มขึ้น
รายชื่อทีมและตัวละครในทีม > ทีมโซนิค (Team Sonic)

ทีมโซนิคได้รับคำเชื้อเชิญจากดร.เอ็กแมน ให้ท้ามาหยุดยั้งแผนการของเขาภายในสามวัน ทั้งสามเลยมุ่งออกไปจัดการดร.เอ็กแมน
ทีมโซนิคเป็นทีมสมดุลที่ผสมผสานทั้งยากและง่ายเข้าด้วยกัน ภารกิจเสริมของทีมโซนิคจะเน้นไปที่การเข้าเส้นชัยภายในเวลาที่กำหนด
ทีมบลาสท์ของทีมโซนิคคือ โซนิคโอเวอร์ไดรฟ์ ซึ่งนัคเคิลส์จะเหวี่ยงโซนิคกับเทลส์ แล้วเทลส์จะเตะโซนิคให้พุ่งไปทั่วจอ หลังจากใช้ทีมบลาสท์แล้วเมื่อโซนิคใช้ท่าสร้างพายุ เขาจะวิ่งเข้าไปหมุนตัวและจู่โจมศัตรูจนกว่าจะถูกทำลายทั้งหมด
รายชื่อทีมและตัวละครในทีม > ทีมดาร์ค (Team Dark)

เรื่องราวของทีมดาร์คเริ่มจากที่รู้จเข้าไปปล้นของจากห้องทดลองของดร.เอ็กแมน เธอได้พบกับชาโดว์ซึ่งเธอคิดว่าเขาตายไปแล้ว (จากตอนจบของโซนิคแอดเวนเจอร์ 2) แต่ทันใดนั้นหุ่นยนต์ตัวหนึ่งเกิดคลั่งเพราะถูกขังจึงได้กราดกระสุนใส่ทั้งสอง ชาโดว์จะเข้าโจมตีหุ่นยนต์นั้นแต่รู้จมาห้ามไว้และรู้ว่าหุ่นคืออี-123 โอเมก้า ที่ถูกดร.เอ็กแมนขังไว้ ทั้งสามจึงมาร่วมทีมกัน
ทีมดาร์คเป็นทีมที่เล่นยาก ฉากต่างๆจะถูกสร้างมาให้มีความยากและอุปสรรคมากกว่าปกติ ภารกิจเสริมของทีมดาร์คส่วนมากมักจะเป็นการทำลายศัตรูทั้งหมด
ทีมบลาสท์ของทีมดาร์คคือคาออสอินเฟอร์โน่ ซึ่งชาโดว์จะหยิบคาออสเอเมอรัลด์ออกมาเพื่อใช้คาออสคอนโทรลเพื่อหยุดเวลา จากนั้นรู้จจะนั่งบนหัวโอเมก้าและหมุนตัวโอเมก้าและยิงทำลายศัตรูทั้งหมด ระหว่างที่เกจกำลังลด เวลาจะหยุดเดิน
รายชื่อทีมและตัวละครในทีม > ทีมโรส (Team Rose)

เรื่องราวของทีมโรสเริ่มจากที่เอมี่พบหน้าหนังสือพิมพ์ซึ่งในภาพนั้นมีโซนิค, คาเอรุคุงและช๊อคโคล่า (น้องชายของชีส) เอมี่, ครีมและบิ๊กจึงออกเดินทางไปด้วยกัน
ทีมโรสเป็นทีมที่เล่นง่ายที่สุดในทั้งสี่ทีม การเล่นที่ง่าย เวลาบินมากกว่าปกติ ระยะทางที่สั้นบวกกับจำนวนศัตรูที่น้อยและภารกิจเสริมเก็บแหวนตามกำหนด
ทีมบลาสท์ ฟลาวเวอร์เฟสติวอล บิ๊กจะกางร่มและหมุนให้เอมี่กับครีมหมุนตัวบนร่ม จากนั้นทั้งสองกระโดดและจับมือโดยที่เอมี่จะยืนขาเดียวและครีมจะเอาหัวลง หลังจากทำทีมบลาสท์แล้วทุกคนในทีมจะได้เลเวล1เลเวลและได้ไอเท็มเกราะกับอมตะชั่วคราว
รายชื่อทีมและตัวละครในทีม > ทีมเคออติกซ์ (Team Chaotix)

ทีมเคออกติกซ์เป็นกลุ่มนักสืบ (โดยไม่มีการกล่าวถึงไมท์ตี้ ดิอาร์มาดิลโล่)ได้รับงานจากผู้ว่าจ้างลึกลับให้ทำภารกิจต่างๆผ่านทางเครื่องวิทยุสื่อสาร
ทีมเคออติกซ์เป็นทีมที่ต่างจากทั้งสามทีม พวกเขาจะต้องกระทำภารกิจต่างๆในแต่ละฉาก เช่น ไปถึงจุดหมายโดยไม่ใครตรวจพบ, ทำลายหรือเก็บวัตถุตามที่กำหนด ในขณะที่ภารกิจเสริมก็จะคล้ายๆกันแต่จะทวีความยากขึ้นกว่าปกติ
ทีมบลาสท์ของทีมเคออติกซ์คือ เคออติกซ์เรติคอล เอสปิโอจะเล่นซามิเซน, ชาร์มมี่ตีกลองแล้วเวกเตอร์จะตะโกนแล้วทำลายศัตรูทั้งหมดพร้อมกับได้รับแหวนตามระดับความแกร่งของศัตรู ระหว่างที่เกจกำลังลด เมื่อผู้เล่นโจมตีศัตรูก็จะได้แหวนตามความแกร่งของศัตรู
ด่าน

เกมโซนิคฮีโร่ส์ได้ใช้บรรทัดฐานการดำเนินด่านแบบเดียวกับเกมภาคก่อนหน้าคือในหนึ่งด่านจะแบ่งเป็นสองฉากย่อยแล้วตามด้วยบอส ซึ่งถึงแม้ว่าในภาคฮีโร่ส์ฉากที่สองจะเป็นคนละฉากกัน แต่ก็จะยังคงรูปแบบของด่านนั้นๆอยู่ ในโหมดเนื้อเรื่องผู้เล่นจะต้องเล่นตามลำดับฉากไป (ยกเว้นทีมโรสที่จะต้องบังคับเล่นฉากซีเกทก่อน)
ซีเกท (Sea Gate) - ฉากสำหรับฝึกซ้อมทีมโรสบังคับเล่นในโหมดเนื้อเรื่อง แต่ถ้าเลือกจากคำสั่ง Tutorials ในเมนูหลักจะได้เล่นเป็นทีมโซนิคแทน
ซีไซด์ฮิลล์ (Seaside Hill) - ฉากเกาะกลางทะเลโดยมีพื้นตารางตามธรรมเขียนของเกมชุดนี้
โอเชียนพาเลส (Ocean Palace) - ซากโบราณสถานกลางน้ำ
บอส : เอ็กฮอคว์ (Egg Hawk) - หุ่นยนต์รูปนกที่มีปืนกลอยู่สองข้าง
แกรนด์เมโทรโพลิส (Grand Metropolis) - เมืองล้ำยุคที่มีรถลอยไปมาและเส้นทางที่ใช้พลังงาน
พาวเวอร์แพลนท์ (Power Plant) - โรงงานไฟฟ้าที่ผลิตพลังงานเหลวสีส้ม
บอส : ปะทะทีม (โซนิค-โรส, ดาร์ค-เคออติกซ์)
คาสิโนพาร์ค (Casino Park) - เมืองที่เป็นโต๊ะพินบอล
บิงโกไฮเวย์ (Bingo Highway) - สามารถเก็บแหวนจากการเล่นบิงโกได้
บอส : โรบ็อทคาร์นิวัล (Robot Carnival) - ปะทะหุ่นยนต์มากมายบนโต๊ะรูเล็ตต์
เรลแคนยอน (Rail Canyon) - ไถลไปตามรางผ่านภูเขาและสถานีรถไฟ
บูลเล็ทสเตชัน (Bullet Station) - สถานนียิงกระสุนปืนที่ผู้เล่นต้องใช้ในการผ่านด่าน
บอส : เอ็กอัลบาทรอส (Egg Albatross) - เอ็กฮอคว์ที่ได้รับการปรับปรุงโดยเป็นลักษณะของเรือเหาะ
ฟร็อกฟอเรสท์ (Frog Forest) - ป่าที่มีกบยักษ์ที่ใช้เรียกฝนเพื่อให้ต้นไม้โตได้
ลอสท์จังเกิ้ล (Lost Jungle) - ป่าที่มีกบดำที่เรียกฝนทำให้ต้นไม้ตาย
บอส : ปะทะทีม (โซนิค-ดาร์ค, โรส-เคออติกซ์)
แฮงก์คาสเซิล (Hang Castle) - ปราสาทผีสิงที่มีวัตถุลึกลับทำให้ทั้งฉากกลับหัวได้
มีสติคแมนชั่น (Mystic Mansion) - ภายในปราสาทที่เต็มไปด้วยทางลับ
บอส : โรบ็อทสตอร์ม (Robot Storm) - ปะทะกับหุ่นยนต์จำนวนมากที่ต้องเปลี่ยนพื้นที่บ่อยๆ
เอ็กฟลีทส์ (Egg Fleets) - บุกทะลวงผ่านยานรบของเอ็กแมน
ไฟนอลฟอร์เทรสส์ (Final Fortress) - ยานแม่รูปปลาวาฬขนาดยักษ์ บุกเข้าไประหว่างที่มีพายุเข้า
บอส : เอ็กเอมเพอเรอร์ (Egg Emperor) - หุ่นเอ็กแมนที่มีทวนเป็นเป็นอาวุธที่สามารถสร้างคลื่นดาบและยิงมิสไซล์และมีโล่ป้องกันการโจมตีได้
ด่าน > ตอนสุดท้าย

ตอนสุดท้ายจะเปิดให้เล่นได้ก็ต่อเมื่อผู้เล่นจบตอนของทุกทีมและรวบรวมคาออสเอเมอรัลด์ครบทั้ง 7 ให้ผู้เล่นเข้าโหมดเนื้อเรื่องแล้วกดขวาที่ทีมเคออติกซ์จะมีตอนสุดท้ายปรากฏขึ้นมา ซึ่งตอนสุดท้ายเรื่องราวจะถูกเปิดเผยว่าเมตัลโซนิคคือผู้ที่อยู่เบื้องหลังทั้งหมด (ในเกมโซนิคริวัลส์เปิดเผยว่าชื่อร่างนี้ชื่อว่า "นีโอเมตัลโซนิค") โดยการควบคุมกองทัพหุ่นยนต์ของดร.เอ็กแมนเพื่อหวังคัดลอกข้อมูลของโซนิคและชาโดว์ โดยใช้ความสามารถของคาออส(โดยการจับคาเอรุคุงซึ่งเคยถูกคาออสครอบงำแล้วครั้งหนึ่ง) ดร.เอ็กแมนบอกว่าต้องใช้คาออสเอเมอรัลด์ เหล่าตัวเอกทั้งหมดจึงได้หยิบคาออสเอเมอรัลด์มาให้โซนิคจึงเปลี่ยนร่างเป็นซูเปอร์โซนิค ขณะที่ทีมอื่นๆจะพยายามช่วยถ่วงเวลาไว้ให้ ผู้เล่นจะต้องปะทะกับบอส เมตัลแมดเนส และ เมตัลโอเวอร์ลอร์ดโดยใช้ซูเปอร์โซนิคและทำลายได้โดยทีมบลาสท์เท่านั้น
เกร็ด

ในวิดีโอตอนต้นของทีมเคออติกซ์ กระดาษที่อยู่ข้างหลังเวกเตอร์จะเป็นภาพร่างของหุ่นยนต์ที่ใช้ในเกมโซนิคเดอะเฮดจ์ฮ็อก
ในตอนต้นของฉากเอ็กฟลีทส์ชาโดว์จะตกใจกับคำว่า "อวกาศ" ซึ่งนั่นเป็นเพราะตัวของชาโดว์ถูกสร้างบนอาร์ค สถานีอวกาศนอกโลกจากเกมโซนิค แอดเวนเจอร์ 2
มีนักพากย์สามคนที่นามสกุล "คอร์เครี่"
ในฉากไฟนอลฟอร์เทรสส์ โซนิคกับเอมี่จะพูดถึงยาน เอ็กแคริเออร์ซึ่งเป็นหนึ่งในยานของดร.เอ็กแมนและฉากของโซนิคแอดเวนเจอร์
แหล่งข้อมูลอื่น

เว็บไซต์ทางการของโซนิคฮีโร่ส์ เก็บถาวร 2006-12-06 ที่ เวย์แบ็กแมชชีน (อังกฤษ)
เว็บไซต์ทางการของโซนิคฮีโร่ส์] (ญี่ปุ่น)
จากซ้ายไปขวา นัคเคิลส์, โซนิค, เทลส์
จากซ้ายไปขวา ชาโดว์, รู้จ อี-123 โอเมก้า
จากซ้ายไปขวา  เอมี่, บิ๊ก, 
ครีม
จากซ้ายไปขวา เอสปิโอชาร์มมี่เวกเตอร์
สมาชิกสภาผู้แทนราษฎรจังหวัดอ่างทอง

| เขตเลือกตั้งสมาชิกสภาผู้แทนราษฎร |
| --- | --- |
จังหวัดอ่างทอง
เขตเลือกตั้งในปัจจุบัน
จำนวนเขต: 2
คะแนนเสียง: 92,667 (ภูมิใจไทย)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: ภูมิใจไทย (2)
สมาชิกสภาผู้แทนราษฎร: ดูในบทความ
จังหวัดอ่างทอง มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดอ่างทองมีสมาชิกสภาผู้แทนราษฎรคนแรก คือ นายเกริ่น แสนโกศิก
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 9 สมัย ได้แก่ นายสมศักดิ์ ปริศนานันทกุล
สมาชิกสภาผู้แทนราษฎรสตรีคนแรกของจังหวัดอ่างทอง คือ นางสาวเพ็ญชิสา หงษ์อุปถัมภ์ชัย (จากการเลือกตั้ง พ.ศ. 2548)
ตระกูลการเมืองที่ได้รับเลือกตั้งมากที่สุด คือ
ปริศนานันทกุล (4 คน) ได้แก่ นายสมศักดิ์ ปริศนานันทกุล นายภราดร ปริศนานันทกุล นายภคิน ปริศนานันทกุล และนายกรวีร์ ปริศนานันทกุล
รายนามสมาชิกสภาผู้แทนราษฎรแบบแบ่งเขต > ชุดที่ 1–7; พ.ศ. 2476–2495

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 1 | พ.ศ. 2476 | นายเกริ่น แสนโกศิก |
| ชุดที่ 2 | พ.ศ. 2480 | นายบุญศรี จันทนชาติ |
| ชุดที่ 3 | พ.ศ. 2481 | นายบุญศรี จันทนชาติ |
| ชุดที่ 4 | มกราคม พ.ศ. 2489 | นายวิรัตต์ ศุขะพันธุ์ |
| ชุดที่ 4 | สิงหาคม พ.ศ. 2489 | นายชึ้น อยู่ถาวร (เลือกตั้งเพิ่มเติม) |
| ชุดที่ 5 | พ.ศ. 2491 | หลวงอังคณานุรักษ์ (สมถวิล เทพาคำ) |
| ชุดที่ 5 | พ.ศ. 2492 | – (เลือกตั้งเพิ่มเติม) |
| ชุดที่ 7 | พ.ศ. 2495 | พลตรี หลวงวิสิษฐยุทธศาสตร์ |
รายนามสมาชิกสภาผู้แทนราษฎรแบบแบ่งเขต > ชุดที่ 8–10; พ.ศ. 2500–2512

บทความหลัก: จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500, จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500, และ จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 8 | กุมภาพันธ์ พ.ศ. 2500 | พลตรี หลวงวิสิษฐยุทธศาสตร์ |
| ชุดที่ 9 | ธันวาคม พ.ศ. 2500 | นายวิรัตต์ ศุขะพันธุ์ |
| ชุดที่ 10 | พ.ศ. 2512 | นายวิรัตต์ ศุขะพันธุ์ |